О Б Щ И Н С К И   С Ъ В Е Т – Ч Е П Е Л А Р Е

Р  Е  Ш  Е  Н  И  Е

No 392
Взето с Протокол № 31 от заседание на Общински съвет – Чепеларе, проведено на 28.11.2013 година

ОТНОСНО Приемане на Декларация в подкрепа на инвестиционните намерения и инвестиции в Община Чепеларе и в к.к.Пампорово
Общински съвет – Чепеларе, като изслуша предложението на Председателя на Общинския съвет и след станалите разисквания на основание чл. 21, ал. 1, т. 23 и ал. 2 от ЗМСМА 
Р   Е   Ш   И:
1. Приема Декларация до: Министър-председателя на Република България, Министъра на земеделието, Министъра на инвестиционното проектиране, Министъра на финансите, Областния управител на Област Смолян, Началника на Дирекция за национален строителен контрол, съгласно Приложение №1.

2. Възлага на Кмета на Община Чепеларе след приемане на Декларацията да организира изпращането й до съответните институции.

-Общ брой на общинските съветници: 13

Гласували: 10
Атанас Русенов: “ЗА”



Костадин Петков: “ЗА”
Валентин Черпоков: “ПРОТИВ”


Пантелей Мемцов: “ЗА”
Георги Попов: “ЗА”




Райко Сивенов: “ЗА”
Елка Ангелова: “ЗА”




Росица Черпокова: “ВЪЗДЪРЖАЛ СЕ”
Искрен Бозов: “ЗА”




Стефан Янков: “ЗА”
ОБЩО “ЗА”8
“ПРОТИВ” 1
“ВЪЗДЪРЖАЛ СЕ” 1






      ПРЕДСЕДАТЕЛ НА ОБЩИНСКИ

СЕКРЕТАР: …………



      СЪВЕТ - Ч Е П Е Л А Р Е: …………..

/ЛИДИЯ ДАРАКЧИЕВА/




     /КОСТАДИН ПЕТКОВ/
Приложение  № 1

ДО:

МИНИСТЪР-ПРЕДСЕДАТЕЛЯ НА РЕПУБЛИКА БЪЛГАРИЯ, Г-Н ПЛАМЕН ОРЕШАРСКИ

МИНИСТЪРА НА ЗЕМЕДЕЛИЕТО, Г-Н ДИМИТЪР ГРЕКОВ

МИНИСТЪРА НА ИНВЕСТИЦИОННОТО ПРОЕКТИРАНЕ, Г-Н ИВАН ДАНОВ

МИНИСТЪРА НА ФИНАНСИТЕ, Г-Н ПЕТЪР ЧОБАНОВ

ОБЛАСТНИЯ УПРАВИТЕЛ НА ОБЛАСТ СМОЛЯН, Г-Н ДИМИТЪР КРЪСТАНОВ

НАЧАЛНИКА НА ДИРЕКЦИЯ ЗА НАЦИОНАЛЕН СТРОИТЕЛЕН КОНТРОЛ, АРХ. НИКОЛАЙ ХРИСТОВ
Д Е К Л А Р А Ц И Я

ОТ

ОБЩИНСКИ СЪВЕТ  - ЧЕПЕЛАРЕ
Общински съвет - Чепеларе с голяма тревога следи случващото се в курортен комплекс Пампорово и по-конкретно действията спрямо един от най-сериозните инвеститори в региона - „Пампорово" АД.

От приватизацията на дружеството до настоящия момент дружеството е осъществило инвестиции в размер на над 84 млн. лева, 70% от които свързани със спортната инфраструктура - лифтове, писти и системи за заснежаване. Само през последната година то е инвестирало 80 000 лв. за поддръжка на язовир, който е държавна собственост.

Постъпленията в държавата и държавните предприятия (под формата на ДДС, корпоративен данък, платени наеми за ползване на писти от държавен горски фонд, за ползване на язовир, такса за ползване на вода и др.) в периода 2008г. - 2013г. са в общ размер на 10 981900 лева. Размерът на платените данък сгради, такса смет и други местни данъци и такси е 1 531000 лева.

През зимните месеци „Пампорово" АД осигурява средно над 400 работни места, а през лятото - 180. Общият размер на платените заплати, осигуровки и данъци за сметка на работодателя е над 13 млн. лева.

При приватизирането на „Пампорово" АД през 2001 г. в активите на дружеството са включени 5 лифта и 3 влека, които са в недобро техническо състояние. Поддръжката и реновирането им струват значителни суми на инвеститора. Въпросният влек „ССВ Помагалски (Двата моста) " е най-негодното съоръжение от активите на приватизираното дружество. Поради риск от инциденти от две години влекът не работи. Ако не беше реконструиран старият, излязъл от употреба влек, една от най-атрактивните за скиорите писта на Пампорово щеше да остане за поредна година неизползваема, което в никакъв случай не е в интерес на развитието на туризма в региона.

С тревога научихме, че Дирекция за национален строителен контрол обявява новия четири седалков лифт в Пампорово от местността „Двата моста" до връх „Снежанка" за незаконен.
Подмяната на съоръжението върху старото трасе е заложена в Общия устройствен план на курортен комплекс Пампорово, одобрен през 2006 г. През август месец тази година Регионална инспекция по околна среда и води- Смолян, одобрява инвестиционното намеренине за новия лифт, без да го подлага на екологична оценка, тъй като съоръжението попада изцяло в границите на старото.
Инвестиционният проект за обновяване на лифта е приет от Общински експертен съвет по устройство на територията в Смолян на 23 октомври 2013г.

Туризмът е основен икономически и социален приоритет за развитието на община Чепеларе и региона, в който к.к Пампорово заема първостепенно значение. В този смисъл нормалното функциониране на курорта и неговата инфраструктура са от изключителна важност за запазването на работни места, привличането на инвестиции и създаване условия за развитие на спорта и туризма от регионално и национално значение. Не по-малко важно е и издигането на международния авторитет и привличане на състезания от международен клас.
Ръководството на „Пампорово” АД в началото на тази година е заявило инвестиционно намерение в размер на около 60 млн. лева, включващо изграждането на два нови шест седалкови лифта, с които ще се свърже к.к Пампорово с град Чепеларе. По този начин ще бъде реализиран най-големия ски център в България. Инвестициите в инфраструктурата от страна на „Пампорово” АД са предпоставка за развитието на туризма целогодишно
Общински съвет - Чепеларе декларира, че подкрепя инвестиционните намерения и инвестиции в туризма на всички инвеститори в общината и в частност в к.к Пампорово, водещи до подобряване на инфраструктурата и условията за развитие на туризма и икономиката в общината. В тази връзка считаме, че създаване на затруднения за изграждане на нови и подмяна на съществуващи туристически съоръжения и създаване на обстановка на несигурност за нормалното функциониране на курорта преди активния зимен сезон, пречи на развитието на общината. В този смисъл подкрепяме и направените до момента и предвидените за в бъдеще инвестиции в курорта. 
Не на последно място считаме, че този лифт и тази писта трябва да съществуват и функционират в памет на арх. Петров, който създава Пампорово като ски-зона и по ирония на съдбата умира именно на тази писта, на този влек.

Общински съвет - Чепеларе призовава всички държавни органи и институции, при изпълнението на функциите си да се ръководят както от законовите си правомощия, така и от икономическите и социални реалности и необходимостта от подпомагане на развитието на водещия туристически отрасъл в общината и региона.
